**Respir parfumul dimineții**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Respir parfumul dimineții

Aș vrea să văd o stea în depărtare

atunci când luna-i limpede-n izvor,

să-i simt chemarea dincolo de zare

pe undele luminii vreau să zbor.

Să fiu purtat pe brațe de iubire

să nu-mi mai simt obrazul întristat,

de-ar fi să mor, mă nasc în nemurire

sub pomul vieții binecuvântat.

Vreau să respir parfumul dimineții

cu mii de flori la margini de hotar,

să îngrijesc grădinile cetății

să fiu in ceruri noul grădinar.

Mi-ar fi de-ajuns iubirea pentru ele

căci le visez cu drag adeseori,

călătorind prin căile lactee

Voi deveni eu una dintre flori.

M Horlaci. 24/02/16